### Resumé

Forslag til [adresse] og Ressourceplan 2025-2037 har i henhold til Byrådets beslutning den 26. februar 2025, pkt. 42, været i offentlig høring i perioden fra den 27. februar til den 27. april 2025. Der er i høringsperioden modtaget tre høringssvar. Høringssvarene har ikke frembragt nye væsentlige oplysninger, som ikke allerede var kendt, da Affalds- og Ressourceplanen 2025-2037 blev politisk godkendt og sendt i høring. Forvaltningen finder på den baggrund ikke anledning til at anbefale ændringer og forelægger hermed Vejle Kommunes Affalds- og Ressourceplan 2025-2037 til endelig godkendelse.

### Sagsfremstilling

Vejle Kommune skal i henhold til kap. 5 i Affaldsbekendtgørelsen af 30. december 2024 udarbejde og vedtage en 12-årig kommunal plan for håndtering af affald. Planen skal dermed være gældende for planperioden 2025-2037 med særligt fokus på de første seks år i planperioden. Planen skal revideres mindst hvert 6. år.

På baggrund heraf er der udarbejdet et forslag til en revision af den nuværende Affalds- og Ressourceplan 2020-2032. Forslag til ny affalds- og ressourceplan 2025-2037 har været i otte ugers høring og indstilles nu til endelig godkendelse.

[adresse] og Ressourceplan 2025-2037 er et overordnet styrings- og planlægningsredskab, der skal medvirke til, at Vejle Kommune dels lever op til de europæiske og nationale fastsatte lovgivningsmæssige rammer og mål på området dels de lokale mål, som politikerne i Vejle Kommune prioriterer.

Klima-, Natur- og Miljøudvalget har med to temadrøftelser i efteråret 2024 besluttet at arbejde videre med de overordnede mål fra den nuværende plan. Målene er justeret og tilpasset, så de er i tråd med dels de politiske ambitioner i Vejle Kommune dels de gældende nationalt fastsatte mål.

I henhold til Affaldsbekendtgørelsen indeholder planen tre dele - målsætning, planlægning og kortlægning. [adresse] og Ressourceplan 2025-2037 udgør målsætnings- og planlægningsdelen og fremgår som bilag. Væsentlige input til planen er blandt andet den forventede udvikling inden for affalds- og ressourceområdet. Af bilag 1 fremgår således forskellige fremskrivninger og opgørelser for planperioden 2025-2037. Endeligt fremgår kortlægningsdelen af bilag 2, der bl.a. beskriver ordninger, udvikling og følger op på mål i den nuværende plan.

**Høring**

Affalds- og Ressourceplanen 2025-2037 har været i offentlig høring i perioden fra den 27. februar til den 27. april 2025. Udover at Affalds- og Ressourceplanen 2025-2037 har været tilgængelig på høringsportalen, har der i høringsperioden også været afholdt dialogmøder om høringsforslaget på [adresse] fire genbrugspladser.

* Søndag den 30. marts på [adresse] og [adresse]
* Lørdag den 5. april på [adresse] og [adresse]

I høringsperioden er der indkommet tre høringssvar. Høringssvar med forvaltningens bemærkninger fremgår af bilag 3. Høringssvarene har ikke frembragt nye væsentlige oplysninger, som ikke allerede var kendt, da forslag til Affalds- og Ressourceplanen blev politisk godkendt og sendt i høring. Forvaltningen finder på den baggrund ikke anledning til at anbefale ændringer i [adresse] og Ressourceplan 2025-2037.

### Økonomi

Affalds- og Ressourceplanen 2025-2037 skitserer de fremtidige forventede anlægsudgifter med fokus på de første seks år i planperioden, hvilket fremgår af planen. De faktiske anlægsinvesteringer vil løbende medtages i forbindelse med de årlige budgetlægninger.

### Klima og resiliensvurdering

Formålet med [adresse] og Ressourceplan 2025-2037 er at sikre et styringsværktøj og en plan for området, som kan understøtte den grønne omstilling og cirkulære økonomi i Vejle Kommune og herigennem sikre, at Vejle Kommune lever op til de nationale klimamålsætninger på affalds- og ressourceområdet og mål i [adresse] gældende klimaplan.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 5. maj 2025, punkt 87:

**at**udvalget overfor Økonomiudvalg og Byrådet anbefaler, at [adresse] og Ressourceplan 2025-2037 godkendes endeligt.

#### Beslutning fra Klima-, Natur- og Miljøudvalget, den 5. maj 2025, punkt 87:

Anbefalet.

Steve Carlsen var fraværende.

#### Beslutning fra Økonomiudvalget, den 19. maj 2025, punkt 137:

Anbefales.

### Beslutning

Godkendt.